ভাবুন তো, ফেসবুক চালানোর জন্য আর মোবাইল বা কম্পিউটারের দরকার পড়ছে না; বরং আপনার চোখের সামনেই আপনি দেখতে পাচ্ছেন ফেসবুক, করতে পারছেন অডিও ও ভিডিও আলাপ। কী, কল্পবিজ্ঞান মনে হচ্ছে? না, কল্পবিজ্ঞান নয়, সত্যিই এমন প্রযুক্তি নিয়েই কাজ শুরু করেছে ফেসবুক। ইংরেজিতে এই প্রযুক্তিকে বলা হয় ‘অগমেন্টেড রিয়েলিটি’ সংক্ষেপে ‘এআর’। এই প্রযুক্তির ওপর ভিত্তি করেই ফেসবুক তৈরি করছে ‘এআর চশমা’। ফলে ফেসবুক চালানোর জন্য আর কোনো আলাদা যন্ত্রের প্রয়োজন নেই।